Željeznička nesreća kraj Bioča

desno|mini|250p|Mjesto nesreće u Bioču, Crna Gora.
23. januara 2006. godine, najmanje 46 lica je poginulo i 130 povrijeđeno u teškoj željezničkoj nesreći koja se dogodila kada je lokalni putnički voz koji je saobraćao između Bijelog Polja (Srbija i Crna Gora) i Podgorice (SCG) iskliznuo iz šina u mjestu Bioče nedaleko od Podgorice. Teška nesreća kod stanice Bioče (10 km sjeverno od Podgorice) uzrokovana je prema jednim izvjštajima kvarom elektromotorne garniture a prema drugim neispravnošću kočionog sistema.

Nesreća se desila malo poslije 16 časova. Do 20 sati su ekipe prevozile povrijeđene u podgoričku bolnicu, a tek poslije su prevoženi oni kojima nije bilo spasa. Dežurne spasilačke službe su ostale na licu mjesta u želji da dođu do još najmanje dva tijela, koja su naknadno primjećena, a zarobljena u olupinama vagona.

Spašavanje putnika otežavao je jak vjetar koji je puhao u kanjonu Morače.

Direktor Kliničkog centra Crne Gore Miodrag Đurović izjavio je da je u tu bolnicu smješteno preko 127 povrijeđenih putnika, među kojima je i sedamdesetpetoro djece do šesnaest godina starosti.

Potpredsjednik crnogorske Vlade Miroslav Ivanišević je u izjavi koju je prenijela TV Crne Gore naveo da je, prema nezvaničnim informacijama, u vozu koji se na pruzi između Podgorice i Bijelog Polja, u mjestu Bioče, survao u provaliju nekoliko desetina metara, bilo "*blizu 200 putnika*".

## Saosjećanje i pomoć iz zemalja u okruženju 
Predsjednik Srbije Boris Tadić razgovarao je sa predsjednikom Crne Gore Filipom Vujanovićem i ponudio mu pomoć Srbije u zbrinjavanju povrijeđenih u teškoj željezničkoj nesreći u mjestu Bioče. Tadić je dao krv za povrijeđene i pozvao građane Srbije da učine isto.

Predsjednik SCG Svetozar Marović dobio je telegram predsjednika Hrvatske Stjepana Mesića sa izrazima saučešća povodom teške željezničke nesreće u Crnoj Gori: "*Potresen viješću o tragičnoj željezničkoj nesreći u kojoj je nastradao veliki broj vaših građana, primite u moje lično ime, i u ime svih građana Hrvatske, izraze najdublje sućuti (saučešća)*", navodi se u Mesićevom telegramu. 

Prije više godina se kod istog mjesta dogodila još jedna teška saobraćajna nesreća, kada je putnički autobus izletio sa kolovoza.

## Spisak Žrtava 
### Podgorica 
* Mirko Petričević (52)
* Enisa Šabotić (21)
* Damir Tuzović (5)
* Nedjeljko Kojović (44)
* Boričich Đorđije (51)
* Sofija Šoć (65)
* Esad Hadžibegović (50)
* Stanica Stijović (55)
* Žarko Stijović (60)
* Branka Bojović (60)
* Milić Delić (56)
* Novka Bubanja (56)
* Lidija Bulatović (23)
* Danica Čelebić (52)
* Petar Knežević (60)
* Anela Topuzović (16)

### Bijelo Polje 
* Cmiljana Furundžić (80)
* Dejan Čabarkapa (7)
* Snežana Čabarkapa (33)
* Dragoje Femić (36)
* Lako Miličević (50)
* Nikola Vojinović (20)
* Mara Radović (59)
* Rajna Bulatović (70)
* Naida Halilović (7)
* Bojana Popović (20)
* Maho Trubljanin (62)
* Dragan Radović (50)
* Ruva Višnjić (53)
* Bojana Vukičević (30)

### Bar 
* Dragan Nikotić (40)
* Milosav Žugić (15)
* Selmo Kuč (10)
* Ajsela Kuč (35)
* Filip Gardasevic (10)

### Ostali gradovi 
* Svetlana Ivanović (44) Mojkovac
* Vojislavka Baltić (56) Mojkovac
* Dušan Šunjevarić (80) Ulcinj
* Sandra Mitrović (29) Danilovgrad
* Slavica Grabovica (44) Cetinje
* Slavka Šćepanović (60) Kolašin
* Fatma Agović (45) Nikšić
* Dostana Bajić (71) Berane
* Leka Bubanja (44) Berane

## Vanjski linkovi 
* "Najmanje 39 poginulih, ministar saobraćaja podnio ostavku" RTS online, 23. januar 2006.
* "Serbia-Montenegro train crash kills 39" Islandpacket.com, 23. januar 2006.
* "Montenegro President and Prime Minister Visit Railway Accident Site near Podgrorica"  Focus English News, 23. januar 2006.

 

Kategorija:Nesreće
Kategorija:Crna Gora